open-index/open-wikipedia-markdown huggingface dataset:
Rollaug

**Rollaug** var et norsk rockeband som eksisterte fra 1980 til 1985. Bandet spilte hovedsakelig egne låter med trøndersk tekst innenfor sjangeren rock (trønderrock). Bandets første album ble innspilt i Viking Studio i Øksendal. Produsent var Terje Tysland, og albumet var planlagt utgitt på Kaare Skevik jr.'s plateselskap Rose Music. Albumet ble imidlertid oppkjøpt og utgitt på Mariann Records i 1981. Neste album ble innspilt hos Nils Øybakken i Mosjøen, og utgitt på hans label Experience Records i 1983. Den egentlige initiativtaker til bandet var Alf Inge Wallum. Som bror til Per Erik «Prikken» Wallum (1950 - 1990) mente han at «Prikken» satt med mange gode låter og at tida var moden for å komme seg ut å spille igjen etter Prudence-karrieren. Frode Viken (1955 - 2018) var også ivrig låtskriver, og tanken var at «Prikken» og Frode skulle forsyne Rollaug med tekst og musikk.

Straks Rollaug var etablert og hadde øvd inn de første låtene, fikk bandet en *flying start* ved å bli presentert av NRK-journalist Jan Lysø i et lengre program på landets eneste riksdekkende radiokanal. Dette førte til at bandet ble kjent over natten for publikum og arrangører. Rollaug raskt ble booket inn på viktige scener som Club 7 i Oslo og Studentersamfundet i Trondhjem, samt festivaler. Noe turneband ble Rollaug imidlertid aldri. Intervju med Rollaug bekreftet at det for de fleste av bandmedlemmene var det «fast arbe' og fast inntekt» som gjaldt. Etter hvert ble helgespilling i Trøndelag, på Nordmøre og i Nordland opp til Mo i Rana bandets rutine, og sjeldnere lengre turneer. Bandet ble booket av Trønderartist (Alf Inge Wallum).

Frode Viken, Rune Evjen og Terje Olsen hadde spilt sammen i hotellbandet Evergreen og senere i Steinkjerbandet Opera Buffa. Sistnevnte band kan derfor ses på som en forløper til Rollaug. Frode Viken gikk etter oppløsningen av Rollaug i 1985 til bandet After Dark, som senere skiftet navn til DDE og satset på egne (Frode's) låter på trøndersk. Per Erik Wallum startet visegruppa Nabolaget. Terje Olsen fortsatte i dansebandet Swingers og samarbeidet senere med Frode og DDE i rollen som tekstforfatter Tomas Haugum hadde allerede begynt i Hardline og Haugums Reviderte. Rune Evjen fortsatte som kapellmester i ulike prosjekt (Eplene i Messehagen, Norsk Revyfestival, med mer). Geir Ove Risvik hadde startet White Lies og senere Ove og Dæm. Rune Nilsen spilte i ulike lokale band. Alle medlemmene i Rollaug fortsatte som aktive musikere.

## Medlemmer

* Frode Viken – bassist, sang 
* Per Erik Wallum – fløyte, sang, saxofon
* Tomas Haugum – slagverk  
* Terje Olsen – gitar, kor 
* Rune Evjen – tangenter
* Rune Nilsen - slagverk (vikar + 1985)

## Tidligere medlem

* Geir Ove Risvik – vokalist, rytmegitar 1980 - 82 
* Ola Larsen – Slagverk 1980

## Diskografi
* *[[Rollaug (album)|Rollaug]]* (1981) MLN 1006
* *[[Går og går]]* (1983) EXPLP 2023

## Eksterne lenker
*
Beiersdorf

**Beiersdorf** er en landlig kommune i Landkreis Görlitz i Fristaten Sachsen. Kommunen hadde 1264 innbyggere den 31. desember 2008, og er en del av forvaltningsfellesskapet Oppach-Beiersdorf. Kommunen ligger i den vestlige delen av kretsen, ca. 18&nbsp;km sør for Bautzen og 11&nbsp;km vest for Löbau. Den er lokalisert i landskapet Lausitzer Bergland, i nærheten av grensen til Tsjekkia i det tidligere Böhmen. Kommunens høyeste fjell er det 499 meter høye Bieleboh, et navn som er avledet av slavisk og betyr «den hvite gud». Sentrale stedsnavn i kommunen er Gebirge, Neulauba, Schmiedental, Zeile og Zwenke.

## Historie
Eldre navneformer på stedet er *Begerstorf* og *Beyerstorp* (1272), *Beyersdorf* (1355), *Beyersdorf* (1368), *Beygirstorf* (1419), *Beierßdorff* (1433), *Beyerßdorf* (1504) og *Beiersdorf bei Neusalza* (1875).

Kommunen var en del av Amt Stolpen i 1590, 1764, 1816 og 1843, av Gerichtsamt Neusalza i 1856, og av Amtshauptmannschaft Löbau i 1875. I 1949 ble den en del av Den tyske demokratiske republikk i 1952 en del av Kreis Löbau. Etter Tysklands gjenforening fortsatte den å eksistere innenfor **Landkreis Löbau** i Fristaten Sachsen. I 1994 ble den en del av Landkreis Löbau-Zittau, og fra 2008 en del av Landkreis Görlitz.

I 1939 ble den tidligere kommunen Neulauba innlemmet i Beiersdorf.

### Befolkningsutvikling

Kilde: http://hov.isgv.de/Beiersdorf_(4)

## Transport
Bundesstraße 96 går gjennom den vestlige delen av kommunen.

Frem til 17. september 1945 trafikkerte smalsporbanen Taubenheim&ndash;Dürrhennersdorf gjennom Beiersdorf. Denne ble avviklet i kjølvannet av andre verdenskrig som krigserstatning for Sovjetunionen. Den gikk i en lengde på 12&nbsp;km fra Taubenheim (Spree), gjennom Oppach til Dürrhennersdorf.

## Severdigheter
* Evangelisk-Luthersk kirke fra 1855 med prekestol i barokkstil
* Fjellhytte med utsikt over Bieleboh
* Steinkors
* Edelgran hage
* Park i  Amselgrund
* Skole fra 1903
* Vannmølle

## Kjente personer
* Ewald Redam (1884–1947), atlet, varieté og modell

## Referanser


## Eksterne lenker
*
Råvarebørs

**Råvarebørs** er en børs der ulike råvarer og derivativ produkter handles. De fleste råvaremarkeder over hele verden handler i landbruksprodukter og andre råvarer (f.eks. hvete, bygg, sukker, mais, bomull, kakao, kaffe, melk, grisemage, olje, metall, etc.) og kontrakter basert på disse. Disse kontraktene kan være spotpris, forward, futures og opsjon på futures. Andre sammensatte produkter kan være rente, miljø instrumenter, swap eller fraktkontrakt.
Šaca

**Šaca** (ungarsk *Saca*) er en av den slovakiske byen Košices bydeler. Den befinner seg ca. 15 km sørvest for byens sentrum og er en del av distriktet (slovakisk *[[Okres]]*) Košice II. 

Frem til 1968, da Šaca ble en av Košices bydeler, var den en selvstendig kommune. Den ble planlagt som en sosialistisk by i den slovakiske delen av Tsjekkoslovakia. Akkurat som i andre østeuropeiske land var det lagt planer for grunnleggelsen av en industriby, og i dette tilfellet var det partitoppene som ønsket at Šaca skulle spille en stor rolle innen rustningsindustrien. Bare en liten del av disse planene ble til slutt realisert. Bortsett fra Šaca ble også byen *Nová Ostrava* i Poruba i byen Ostrava i nordøst-Mähren opprettet som en sosialistisk by. 

## Historie
Den opprinnelige landsbyen nevnes for første gang i en skriftlig kilde i 1275, og fra 1427 eide slekten *Semseys* den. I det 15. århundre ble et slott bygget her i oppdrag av denne slekten. Slottet ble revet da Matthias Corvinus regjerte, og området preget av landbruk. Frem til 1950-årene lå det en vannmølle her.

Etter den andre verdenskrig utviklet Šaca seg etterhvert til et industristed, og i januar 1960 begynte *Východoslovenské železiarne Košice* (VSŽ Košice – «Østslovakias Stålverk i Kaschau») byggingen av et stålverk. Dette la beslag på et område på mer enn 800 hektar, og i 1965 ble den første smelteovnen tatt i bruk. Etter dette utviklet Šaca seg enda sterkere innen industrien. Etter kommunismens fall mått stålverket tilpasse seg det nye markedet og 24. november 2000 ble det overtatt av det amerikanske stålkonsernet United States Steel Corporation. Det skiftet da navn til *[[U. S. Steel Košice]]*. 


Kosice Saca centre.JPG|Šacas sentrum
Ussteel kosice slovakia.JPG|U. S. Steel Košice, s.r.o.


## Noen av Šacas historiske navn
* 1275 – latin: Ida 
* 1280 – terra Eghazas Ida
* 1344 – Setyche
* 1393 – Sathicha, Sagcza alio nomine Zenthtrinitas
* 1424 – villa Saczcza
* 1514 – Saccza
* 1553 – Sacha
* 1773 – ungarsk: Szácza 
* 1786 – Sacza
* 1808 – slovakisk: Ssáca, ungarsk: Sácza
* 1863 – Saca
* 1903 – slovakisk: Šaca, ungarsk: Sacza
* 1906, 1938 – slovakisk: Šaca, ungarsk: Saca

## Eksterne lenker
*
Košice-Barca

**Košice-Barca** (ungarsk: *Bárca*) er en av den slovakiske byen Košices bydeler. Den befinner seg ca. 6 km sør for byens sentrum og er en del av distriktet (slovakisk *[[Okres]]*) Košice IV.

Bydelen nevnes for første gang i en skriftlig kilde i 1215, da som *Barca*, og er siden 1968 en bydel. Košices flyplass, Airport Košice ligger her.


MÚMČBarca.jpg|Bydelsrådet


## Eksterne lenker
* 
* Barca – en av Košices bydeler
Košice-Juh

**Košice-Juh** («Košice-sør») er en av den slovakiske byen Košices bydeler. Den befinner seg sør for byens sentrum og er en del av distriktet (slovakisk *[[Okres]]*) Košice IV. Bydelen består av de to kadasterområdene *Južné Mesto* og *Skladná*. Košice-Juh hadde .

## Referanser


## Eksterne lenker
*
Krásna

**Krásna** er en av den slovakiske byen Košices bydeler. Den ligger cirka 9,5 kilometer sørøst for byens sentrum og er en del av distriktet (slovakisk *[[Okres]]*) Košice IV. Krásna ble en av Košices bydeler i 1976. Krásna hadde .

Bydelen nevnes for første gang i skriftlig kilde i 1219, og da som *Zeploc*. Den ligger ved elven Hornád.

## Fotnoter


## Referanser


## Eksterne lenker
*
Nad jazerom

**Nad jazerom** (bokstavelig talt *ved sjøen*) er en av den slovakiske byen Košices bydeler. Den ligger sørøst for byens sentrum og er en del av distriktet (slovakisk *[[Okres]]*) Košice IV. Nad jazerom hadde .

Bydelen ble bygget i 1969, og er siden 1990 en av Košices bydeler.

## Referanser


## Eksterne lenker
*
Šebastovce

**Šebastovce** (inntil 1948 slovakisk: *Žebeš*; tysk: *Schebesch*, ungarsk: *Zsebes*) er en av den slovakiske byen Košices bydeler. Den befinner seg sør for byens sentrum og er en del av distriktet (slovakisk *[[Okres]]*) Košice IV.

Bydelen nevnes for første gang i en skriftlig kilde i 1248, da som *Zebus*, og er siden 1. mai 1968 en bydel. 

## Eksterne lenker
*
Eivind Gullberg Jensen

**Eivind Gullberg Jensen** (født 1972) er en norsk orkesterleder. Han ble født i Horten, og vokste opp på Stord.

Han startet sin musikalske karriere i Langeland skulekorps på Stord, og deltok på deres jubileumskonsert 29. oktober 2022.

I 2009 ble han sjefdirigent for NDR Radiophilharmonie Hannover, og i 2010 dirigerte han Berlinfilharmonien med verk av Sofia Gubaidulina og Jean Sibelius.

I 2020 deltok Gullberg Jensen som dommer i tv-programmet Maestro på NRK. Her bedømte han ulike kjendiser som dirigerte Kringkastingsorkestret.

Han tiltrådte stillingen som ny operasjef i Bergen i 2021.

## Referanser


## Eksterne lenker
* 
* 
* 
*
Tollak B. Sirnes

**Tollak Bakke Sirnes** (født 17. oktober 1922 i Haugesund, død 15. oktober 2009 i Bergen) var en norsk professor i farmakologi ved Universitetet i Bergen fra 1963 til 1992. Han var overlege i bistilling ved Psykiatrisk Klinikk Haukeland sykehus 1972-79. Han var dekanus ved Det medisinske fakultet fra 1973 til 1975 og prorektor samme sted i 1975.

## Biografi
Sirnes tok examen artium i 1942 og ble cand.med. i 1950 og dr.med. i 1954. Han studerte psykologi hos professor Harald Schjelderup og ble spesialist i psykiatri i 1962.  Han var lege ved Farmakologisk institutt, Oslo og hadde privatpraksis i Mandal. Deretter var han psykiater ved Ullevål sykehus og Dikemark sykehus. Han bygget opp Farmakologisk institutt ved Universitetet i Bergen og gjorde en banebrytende innsats for norsk psykiatri. 

## Verv
* Formann i Skandinavisk Selskap for Psykofarmakologi fra 1974 til 1987 
* Medlem av NAVF, Rådet for medisin 1979-83

## Bibliografi
Sirnes skrev over 500 artikler om faglige emner og 22 bøker om medmenneskelige forhold. Han var faglig medarbeider i flere medisinske fagtidsskrifter. Mest kjent er nok boka *Sinnets helse* fra 1965, den ble trykket i mange opplag. Senere fulgte *«...at vi skal elske hverandre»*, *«Gled dere da»* og *«Den gode strid»*. For eldre mennesker ble bøkene *«Å vokse i alder og visdom»* og *«Pensjonistboka»* viktige bøker.

## Heder
* NAVFs pris for populærvitenskapelig virksomhet 1976 
* Ridder av 1. klasse av Den Kongelige Norske St. Olavs Orden (1994).

## Referanser


## Kilder
* Hvem Hva Hvor 1977 side 85
* *Folkeopplyseren er død*. Minneord i Bergens Tidende, del 2, side 5, 16. oktober 2009.
* Styret i Mentalhygienisk forening: *Minneord om Tollak B. Sirnes* Bergens Tidende, del 2, side 7, 23. oktober 2009
Hiddensee

**Hiddensee** er ei tysk øy som ligger i Østersjøen, vest for Rügen. Den er en del av Landkreis Rügen.

Øya er bilfri, og det er et populært rekreasjonssted. Den består delvis av Vorpommersche Boddenlandschaft nasjonalpark, samt omkringliggende bukter og sund. Det ligger en ornitologisk stasjon på øya, som tilhører universitetet i Greifswald.

Pr 2017 består Hiddensee primært av de tre byene Kloster (på øyas nordside), Vitte (som ligger midt på øya) og Neuendorf (i sør). Det går ferge til øya, både fra Schaprode på Rügen, og fra Stralsund på det tyske fastlandet. Privatbilisme er ikke tillatt på Hiddensee, og derfor er det svært få biler på øya. 

## Historie
De eldste skriftlige kildene som omtaler øya stammer fra 1600-tallet, da representanter for den svenske regjeringen kartla øya og hvem som var grunneiere der, slik at de skulle kunne skattlegge jorda. Innbyggerne på Hiddensee levde da av landbruk og fiske. 

I siste halvdel av 1800-tallet begynte tilstrømningen av feriegjester til øya. På begynnelsen av 1900-tallet kom det særlig mange intellektuelle og kunstnere til Hiddensee. En av dem var den danske stumfilmstjernen Asta Nielsen. Hun ferierte på Hiddensee i årene 1925-1933, og bygget et særpreget, rundt hus med tegltak. Dette huset ga hun navnet *Karusel*, og det står fremdeles.

Den tyske dramatikeren og romanforfatteren Gerhart Hauptmann, som vant Nobelprisen i litteratur i 1912, bodde i *Haus Seedorn* i landsbyen Kloster på øya. Dette huset er nå museum. Etter sin død ble Hauptmann gravlagt på kirkegården på Hiddensee.
Fil:Den polske maleren Ferdynand Ruszczyc maleri av landskapet på Hiddensee (1897).jpg|Ferdynand Ruszczyc 1897
Fil:Hiddensee asv2022-08 img23 Vitte Blaue Scheune.jpg|*Blaue Scheune*, Vitte
Fil:Hiddensee asv2022-08 img29 Vitte Karusel.jpg|Asta Nielsens *Karusel*
Fil:Haus Seedorn auf Hiddensee.jpg|Gerhart Hauptmanns *Haus Seedorn* i Kloster


## Eksterne lenker
*
Hurtigløp på skøyter under Vinter-OL 2010 – 1000 meter menn

**1000 meter menn** var en av øvelsene i hurtigløp på skøyter under Vinter-OL 2010 og ble avholdt på Richmond Olympic Oval 17. februar 2010.

38 skøyteløpere fra 13 nasjoner deltok på distansen.

## Rekorder
Før konkurransen var gjeldende verdens- og olympisk rekorder som følger:

Det ble ikke satt noen ny olympisk rekord på øvelsen under konkurransen.

## Resultater

## Eksterne lenker
* 
* Resultater Vinter-OL 2010: 1000 meter menn, fra https://web.archive.org/web/20100228081422/http://www.vancouver2010.com/; besøkt 16. februar 2010.
* Program og resultater
Conrad Bonnevie-Svendsen

**Conrad Bonnevie-Svendsen** (født 11. april 1898 i Kristiania, død 12. juni 1983) var en norsk døveprest.

Han var sønn av døveprest Conrad Svendsen og døvelærer Hanne Bonnevie samt dattersønn av skoledirektør og statsråd Jacob Aall Bonnevie. Han vokste opp på Hjemmet for Døve, som faren hadde grunnlagt, og lærte tidlig tegnspråk. Etter artium i 1916 var han husfar og lærer på hjemmet, og tok teologisk embedseksamen i 1920 og praktikum i 1921. Han giftet seg i 1921 med Marit Lien, datter av ingeniør og verkseier Simen Johnsen Lien. I 1933 overtok Bonnevie-Svendsen farens stilling som hovedprest for døve i Norge, en stilling han skjøttet frem til han avgikk med pensjon i 1968.

Bonnevie-Svendsen spilte en sentral rolle i det kirkelige motstandsarbeidet under okkupasjonen. Han var kirkens medlem i Koordinasjonskomiteen. Våren 1945 måtte han flykte til Sverige..  Etter frigjøringen var Bonnevie-Svendsen konsultativ statsråd for kirkesaker i Kirke- og undervisningsdepartementet i samlingsregjeringen fra 25. juni til 5. november 1945 som representant for Hjemmefronten. I 1945 stiftet han også Menighetspleienes Landsforbund. Sammen med prost Henrik Hauge etablerte han Kirkens Nødhjelp i 1947 som en aksjon for nødstedte i Tyskland. I 1960 ble Kirkens Nødhjelp skilt ut fra Menighetspleienes Landsforbund som egen selvstendig organisasjon. Bonnevie-Svendsen var formann i Kirkens Nødhjelps styre i 32 år sammenhengende frem til 1979. Han var også høyt rangert frimurer og visepresident i Rotary International fra 1949 til 1950.

Han ble kreert til teologisk æresdoktor ved Christian-Albrechts-Universität zu Kiel i 1952 og utnevnt til kommandør med stjerne av St. Olavs Orden i 1958. Bonnevie-Svendsenbreen i Dronning Maud Land er oppkalt etter ham.

## Referanser




## Eksterne lenker
*
Hurtigløp på skøyter under Vinter-OL 2010 – 1000 meter kvinner

**1000 meter damer** var en av øvelsene i hurtigløp på skøyter under Vinter-OL 2010 og ble avholdt på Richmond Olympic Oval 18. februar 2010.

## Rekorder
Før konkurransen var gjeldende verdens- og olympisk rekorder som følger:

## Resultater
} || 5 || i || align="left"| Kim Yu-lim || align="left"|  Sør-Korea  || Fullførte ikke || ||    
|}

## Eksterne lenker
* 
* Resultater fra Vinter-OL 2010: 1000 m damer, fra https://web.archive.org/web/20100228081422/http://www.vancouver2010.com/; besøkt 17. februar 2010.
Kevin Martin

**Kevin Martin** (født 31. juli 1966 i Killam i Alberta, Canada), også kalt **«The Old Bear»** og ** «K-Mart»**, er en canadisk curlingspiller fra Edmonton. Martin er en av de beste curlingspillere som har spilt i Canada.

Martin har deltatt i tre vinter-OL, er en tidligere verdensmester og har vunnet ti Grand Slam-titler på World Curling Tour. I løpet av sin karriere har laget hans vunnet rundt $2 millioner. Martin er kjent for sin evne til å trekke av nesten umulige skudd i komplekse situasjoner, han er så rutinert på slike at andre curlingspillere har brukt uttrykket «å gjøre en Martin», som betyr å forsøke et slikt skudd.

Under OL i Salt Lake i 2002 gikk Martin på et surt tap for skip Pål Trulsen og Norge i finalen etter en uheldig sistestein av Martin. Kevin Martin fikk revansje 8 år seinere da han vant over Norges lag på hjemmebane under OL i Vancouver i 2010. Martin hadde da med seg et helt nytt lag og møtte også et annet lag enn sist gang. Nå satt Pål Trulsen som sportssjef og Thomas Ulsrud som skip for det norske laget.

Han ble verdensmester i curling 2008 i Grand Forks, Nord-Dakota i USA.

## OL-medaljer
* 2010  Vancouver -  **Gull** i curling, menn  Canada 
* 2002  Salt Lake City -  Sølv i curling, menn  Canada

## Referanser


## Eksterne lenker
*
Eikejordloppe

**Eikejordloppe** (*Altica quercetorum*) er en bille som tilhører familiegruppen bladbiller (Chrysomelidae).  

Eikejordloppe er mellom 4-5&nbsp;mm lang. Den har en matallisk  mørk messingfarge, ofte svart eller blålig farge, på hode, halsskjold (pronotum) og dekkvinger. Kroppen er oval som bladbillene ofte er. Beina er mørke, men den har lysere legger og føtter (tarser). Baklåret er mye tykkere enn de andre lårene.

Både larvene og de voksne (imago) billene lever av å spise blad på næringsplanten. 

Eikejordloppe tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Referanser




## Eksterne lenker
* 
* Norsk Entomologisk forening
Hurtigløp på skøyter under Vinter-OL 2010 – 5000 meter kvinner

**5000 meter damer** var en av øvelsene i hurtigløp på skøyter under Vinter-OL 2010 og ble avholdt på Richmond Olympic Oval 24. februar 2010.

16 skøyteløpere fra 9 nasjoner deltok på distansen.

## Rekorder
Før konkurransen var gjeldende verdens- og olympisk rekorder som følger:

Det ble verken satt olympisk rekord eller verdensrekord under øvelsen.

## Resultater

} || 3 || y || align="left"| Katrin Mattscherodt || align="left"|  ||  || ||
|}

## Eksterne lenker
* 
* 2010 Vinter-OL resultater: 5000 m damer, fra https://web.archive.org/web/20100228081422/http://www.vancouver2010.com/; besøkt 24. februar 2010.
* Program og resultater
Hurtigløp på skøyter under Vinter-OL 2010 – 1500 meter kvinner

**1500 meter damer** var en av øvelsene i hurtigløp på skøyter under Vinter-OL 2010 og ble avholdt på Richmond Olympic Oval 21. februar 2010.

36 skøyteløpere fra 14 nasjoner deltok på distansen.

## Rekorder
Før konkurransen var gjeldende verdens- og olympisk rekorder som følger:

Ingen ny verdensrekord eller olympisk rekord ble satt under konkurransen, men Ireen Wüst tangerte banerekorden på 1.56,89 satt av Christine Nesbitt den 18.  oktober, 2009.

## Resultater

## Eksterne lenker
* 
*  Resultater fra Vinter-Ol 2010: 1500 m damer, fra https://web.archive.org/web/20100228081422/http://www.vancouver2010.com/; besøkt 20. februar 2010.
Rollaug (album)

***Rollaug*** er et musikkalbum utgitt av det norske rockebandet Rollaug i 1981. Albumet ble innspilt i Viking Studios i Øksendal, og produsert av Terje Tysland. Planlagt utgitt på Kåre Skjevik jr.'s plateselskap Rose Music, men ble oppkjøpt og gitt ut av Mariann Records. Kuriosa: På coveret er Roger Almvik stand in (under paraply, eller med ryggen til fotograf Ole Todnem) for Rune Evjen.

## Sporliste

# «Sjå dæ sjøl» (Per Erik Wallum)
# «Arbeidslaus» (Per Erik Wallum)
# «Lykkelige by» (Per Erik Wallum)
# «Det va rart» (Geir Ove Risvik)
# «Kaffe-dame» (Frode Viken)
# «Stor gut» (Viken/Risvik)
# «Kaffe café» (Frode Viken)
# «Rotlaus» (Per Erik Wallum)
# «No e æ her igjæn» (Viken/Risvik)
# «Stel du» (Viken/Risvik)
# «Jorda di» (Per Erik Wallum)
## Medvirkende
### Rollaug
* Per Erik Wallum – fløyte, sang, låtskriver
* Geir Ove Risvik – rytmegitar, akustisk gitar, sang, låtskriver
* Frode Viken – bassist, sang, låtskriver 
* Terje Olsen – gitar og kor
* Rune Evjen – tangentinstrumenter og kor
* Tomas Haugum – slagverk

### Andre medvirkende

* Olav Sundøy – maskinmester
* Terje Tysland – produsent 
* Ole Johan Todnem – cover og foto 
## Kilder
*
Hurtigløp på skøyter under Vinter-OL 2010 – Lagtempo menn

**Lagtempo herrer** var en av øvelsene i hurtigløp på skøyter under Vinter-OL 2010 og ble avholdt på Richmond Olympic Oval 26. og 27. februar 2010.

## Rekorder
Før konkurransen var gjeldende verdens- og olympisk rekorder som følger:

Følgende nye olympiske rekorder ble satt under konkurransen:

## Resultater

### Oversikt

### Kvartfinaler

### Semifinaler

### Finaler

## Eksterne lenker
* 
* Resultater Vinter-OL 2010: Lagtempo herrer (kvartfinaler), fra https://web.archive.org/web/20100228081422/http://www.vancouver2010.com/; besøkt 26. februar 2010.
* Resultater Vinter-OL 2010: Lagtempo herrer (semifinaler), fra https://web.archive.org/web/20100228081422/http://www.vancouver2010.com/; besøkt 26. februar 2010.
* Resultater Vinter-OL 2010: Lagtempo herrer (finaler), fra https://web.archive.org/web/20100228081422/http://www.vancouver2010.com/; besøkt 26. februar 2010.
William Galbraith

**William Jackson Galbraith** (født 15. september 1906 i Knoxville, USA, død 9. august 1994 i Williamsburg, USA) var en amerikansk gymnast og OL-sølvvinner, samt kontreadmiral i den amerikanske marinen.

Han deltok i Sommer-OL 1932 hvor han tok sølv i grenen tauklatring. Dette var forøvrig siste gang tauklatring var olympisk øvelse, etter å ha stått på programmet siden starten i 1896.

Galbraith gjorde parallelt med sin idrettsinnsats også militær karriere, og tjenestegjorde i den amerikanske marinen fra 1929 til 1959, på slutten som kontreadmiral. Han var også krigsfange i Japan etter at USS «Houston» ble senket i 1942, under 2. verdenskrig. For sin innsats ble han belønnet med flere utmerkelser; Silver Star, Bronze Star Medal, Purple Heart og Navy Presidential Unit Citation.

Galbraith døde i 1994, 87 år gammel.

## Referanser


## Eksterne lenker
* 
* Biografi og verker på Naval History & Heritage Command
Blandingsjordbruk

**Blandingsjordbruk** er en type jordbruk der det er både planteproduksjon og husdyrhold. Norske bønder har tradisjonelt drevet blandingsjordbruk. Blandingsjordbruk gir lavere risiko enn monokultur. Når klima, priser eller sykdommer er lite gunstige for en type avling eller en type dyr, så kan en annen være mer gunstig. Dermed deles risikoen. I tillegg gir dyrene gjødsel for markene og hjelper til å holde jorden og kulturlandskapet i hevd.

## Se også
*Svedjebruk
Thomas P. Blunt

**Thomas Porter Blunt** (født 1842, død 1929) var en britisk forsker. Han utmerket seg både som kjemiker, botaniker og analytiker, og forfattet en rekke skrifter innen medisin. Sammen med Arthur Downes påviste han i 1877 at sollyset kunne drepe og hemme utviklingen av sykdomsfremkallende bakterier. De oppdaget at det var det energirike fiolette og ultrafiolette lyset som gjorde utslaget.

## Eksterne lenker
* Thomas P. Blunts biografi
Den hvite steinen

**Den hvite steinen** (svensk: ***Den vita stenen***) er en svensk barneserie fra 1973, i regi av Göran Graffman, basert på Gunnel Lindes barnebok *Den vita stenen* fra 1964. Den ble innspilt i Djupvik, Kalmar län.

Serien ble vist på norsk TV første gang i 1975. Den har gått flere ganger i reprise på NRK, blant annet i 1982,

## Handling
Handlingen utspiller seg i 1930-årene i en landsby der Fia og hennes mor fru Pettersson bor hos landsbyens häradshövding, hvor hans sinte husholderske Malin regjerer. Fias skolekamerater erter henne fordi hun har en mamma som er pianolærerinne og Malin betrakter henne som lat, siden hun bare spiller piano.

En sommerdag møter Fia, som påstår at hun heter Fideli, en gutt som heter Hampus. Hampus, som heller ikke vil fortelle sitt riktige navn, påstår at han heter Farornas konung (*Farernes konge*), som løvetemmeren fra sirkus, men «Fideli» vet ikke at han egentlig ikke er fra sirkus, for i virkeligheten er han nyinnflyttet i nabohuset, sammen med sin onkel og fosterfar Sivert Kolmodin som er en fattig skomaker, hans frue og deres seks barn, som er sinte på Hampus fordi de er blitt tvunget til å flytte ofte og (med en viss rett) mener at det er Hampus feil.

Da Hampus får se at «Fideli» har en liten vakker hvit stein, spør han om han får den hvite steinen hvis han maler øyne, nese og munn på kirkeklokken, og lover å gi henne steinen tilbake hvis hun lover å være taus en hel dag (og ikke si noe før hun våkner neste morgen), hvilket er begynnelsen på deres lek at den som har steinen skal gi den andre «oppdrag» å utføre for å «erobre» den hvite steinen.

## Rolleliste
*Julia Hede – *Ina Vendela Sofia «Fia» Pettersson*
*Ulf Hasseltorp – *Hampus*
*Monica Nordquist – *Fru Pettersson*
*Ulf Johanson – *häradshövding*
*Betty Tuvén – *Malin*
*Håkan Serner – *Skomaker Sivert Kolmodin*
*Maj-Britt Lindholm – *Fru Kolmodin*
*Ingemar Hasselquist – *Henning Kolmodin*
*Cecilia Nilsson – *Eivor Kolmodin*
*Gunilla Söderholm – *Siri Kolmodin*
*Ann-Charlotte Lithman – *Nanna Kolmodin*
*Joakim Rundberg – *Ture Kolmodin*
*Robert Rundberg – *Lulle Kolmodin*
*Fanny Gjörup – *Brita, postmesterens datter*
*Pia Skagermark – *Solbritt*
*Eva Dahlqvist – *Essy*
*Börje Mellvig – *kjøpmannen*
*Björn Gustafson – *Baker Bror Emilsson*
*Lars-Erik Liedholm – *postmesteren*
*Ove Tjernberg – *Farornas konung, løvetemmer*
*Åke Wästersjö – *sirkusvakt*
*Göran Graffman – *sirkusvakt*
*Willy Peters – *lege*
*Karin Miller – *skolelærerinnen*

## Referanser


## Eksterne lenker
* 
* Den hvite steinen på SVT
* Norsk fanside med bilder
Jernbane i Nepal

Per 2010 har **Nepal** ingen **nasjonalt jernbanenettverk**. De nærmeste jernbanelinjene for passasjer- og godstrafikk ligger i India og drives av Indian Railways. Disse banene går til Nepals grense eller krysser grensen og går litt inn på slettene i Nepal. Samlet lengde på disse banene mellom Janakpur og Jainagar som ligger ved grensen til India, er 59 km og sporvidden er 762 mm. I 2008 ble det lagt frem seriøse forslag om å utbygge jernbaneforbindelse fra Lhasa i Tibet til Nepal. 

## Jernbaneforbindelser til naboland
*  Kina - planlagt med normalspor (1&nbsp;435 mm)
*  India - eksisterer, men bredspor (1&nbsp;676 mm) er foretrukket da smalspor (1&nbsp;000 mm) virker foreldet 

## Se også
* Liste over jernbanestasjoner i Nepal
* Transport i Nepal

## Eksterne lenker
* 
*  Kart over infrastruktur i Nepal på un.org
*  Atlaskart over Nepal
Koloradobille

**Koloradobille** (*Leptinotarsa decemlineata*) (tidligere coloradobille) er en bille som tilhører familiegruppen bladbiller (Chrysomelidae).   Den er et fryktet skadedyr på poteter.  

## Utseende
Koloradobille er mellom 9 og 11&nbsp;mm lang, med karakteristisk striper i gult og svart på dekkvingene. Hode og halsskjold (pronotum) er orange med flere svarte små flekker. Scutellumet er svart på farge. Kroppen er oval som bladbillene ofte er. Beina er flekket i både gulbrunt og svart.

Larven er rødoransje med svarte flekker.

## Levevis
Både larvene og de voksne (imago) billene lever av å spise blad på næringsplanten. 

Koloradobille tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Skadedyr
Koloradobille er regnet som et alvorlig skadedyr på poteter. Den stammer opprinnelig fra Nord-Amerika og levde der på ville søtvier-arter. Etter at den ble innført til Europa, spredte den seg raskt og ble et fryktet skadedyr i potetavlinger.  

Den har aldri klart å etablere seg i Norge, men det dukker opp enkeltindivider fra tid til annen. Den kan gjøre meget stor skade på poteter lenger sør i Europa. Skulle klimaet bli varmere, er det fare for at den kan bli et alvorlig skadedyr også i Norge, på øst- og sørlandet og i Rogaland. Den som finner koloradobille i Norge har plikt til å melde fra om dette til Mattilsynet.

## Referanser




## Litteratur
* Lindroth, C.H. 1993. *Våra skalbaggar och hur man kãnner igen dem* (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

## Eksterne lenker
* 
* Norsk Entomologisk forening
Arthur Downes (fysiolog)

Sir **Arthur Henry Downes** (født 11. oktober 1851 i Shropshire, død 11. mars 1938 i Haifa) var en britisk fysiolog. Han var doktor i medisin fra University of Aberdeen fra 1873. Sammen med Thomas P. Blunt påviste han i 1877 at sollyset kunne drepe og hemme utviklingen av sykdomsfremkallende bakterier. De oppdaget at det var det energirike fiolette og ultrafiolette lyset som gjorde utslaget. Downes innehadde en rekke offentlige verv og posisjoner som medisiner, og var medlem av British Medical Association i et halvt århundre.

## Eksterne lenker
* The British Medical Journal, nekrolog (1938)
* Nature, nekrolog (1938)
Rødt (andre betydninger)

**[[Rødt]]** er en farge som inngår i fargespekteret.

**Rødt** kan også referere til:

* Rødt (norsk parti), norsk politisk parti
** *[[Rødt!]]*, tidsskrift utgitt av partiet; skiftet i 2017 navn til *Gnist*
* Rødt hår, menneskelig hårfarge
* Rødt kort, straffekort i sport
The Ozzman Cometh

***The Ozzman Cometh*** er et heavy metal-musikkalbum og Ozzy Osbournes tredje samlealbum som soloartist.

Albumet ble utgitt 11. november 1997 på Epic Records.

## Sporliste
# «Black Sabbath» (Ozzy Osbourne, Tony Iommi, Geezer Butler, Bill Ward) – 9:25 
# «War Pigs» (Osbourne, Iommi, Butler, Ward) – 8:15 
# «Goodbye to Romance» (Osbourne, Randy Rhoads, Bob Daisley) – 5:35 
# «Crazy Train» (Osbourne, Rhoads, Daisley) – 4:51 
# «Mr. Crowley» (Osbourne, Rhoads, Daisley) – 4:56 
# «Over the Mountain» (Osbourne, Rhoads, Daisley, Lee Kerslake) – 4:32 
# «Paranoid» – konsertopptak (Osbourne, Iommi, Butler, Ward) – 2:53 
# «Bark at the Moon» (Osbourne) – 4:16 
# «Shot in the Dark» (Osbourne, Phil Soussan) – 4:16 
# «Crazy Babies» (Osbourne, Zakk Wylde, Daisley, Randy Castillo) – 4:14 
# «No More Tears» (Osbourne, Wylde, Mike Inez, Castillo, John Purdell) – 5:54 
# «Mama, I'm Coming Home» (Osbourne, Wylde, Lemmy) – 4:11 
# «I Don't Want to Change the World» – konsertopptak (Osbourne, Wylde, Castillo, Lemmy) – 4:00 
# «I Just Want You» (Osbourne, Jim Vallance) – 4:57 
# «Back on Earth» (Richard Supa, Taylor Rhodes) – 5:00

## Referanser
Blå (andre betydninger)

**Blå** kan sikte til:

* Blå, farge
* ''Blå'' (film)
* Petterøes Blå, en serie tobakksprodukter
* Blå (konsertsted) i Oslo
Thomas Brøndbo

**Thomas Brøndbo** (født 1974) er en norsk musiker og artist, best kjent som soloartist.

## Karriere
Han startet sin karriere i barndommen, da han var i noen av storebroren Eskil Brøndbo sine band. I 1994 deltok han på D.D.E.-platen *[[Rai 2 (album)|Rai 2]]* som ble utgitt samme år. I 1995 dannet han et nytt band med broren Eskil. Bandet fikk navnet Sex Gale Menn. Dette bandet ga ut en plate i 1999, men ble oppløst i 2002. I 2006 startet han som soloartist, og han ga ut EP-en *[[Thomas Brøndbo (EP)|Thomas Brøndbo]]*.

### Lyden av lørdag
I 2007 deltok han i Lyden av lørdag, hvor hans trener var Jørn Hoel. Brøndbo endte på annen plass, mens vinneren ble Ida Jenshus fra Steinkjer.

### Debutalbumet
I september 2008 kom hans debutalbum *[[Du sa æ va en drøm]]*, som solgte 8&nbsp;000 eksemplarer. Albumet inneholder blant annet Åge Aleksandersens klassiker «Skin Sola», Terje Tyslands «Klokker'n» og tittelsporet «Du sa æ va en drøm» skrevet av Svein Gundersen og Alex Sandø.

### MGP
I den første delfinalen i MGP i 2009, som ble holdt i Kongsvinger på hans 35-årsdag den 24. januar, deltok han med låta «Det vart en storm», skrevet av Svein Gundersen og Rolf Mokkelbost. Låta kom til finalen, men nådde ikke gullfinalen.

## Diskografi
;Album
* *[[Du sa æ va en drøm]]* (2008)
* *[[For kjærlighetens skyld Live]]* (2018)
;Singler
* *[[Thomas Brøndbo (EP)|Thomas Brøndbo]]* (2006)
* *Amalie* (2008)
* *Sommer no* (2008)
* *Det vart en storm* (2009)
* *Det som skjer* (2011) med Ronny Grannes og Chand Torsvik
* *Sommeren er her* (2011), med Ronny Grannes og Chand Torsvik
* *[[Vi trøng kvarainn]]* (2012)
* *Ørn e på jakt* (2014), med Ronny Grannes
* *Det va en gang* (2015)
* *For kjærlighetens skyld* (2016)
### Sex Gale Menn
* *[[Høgt under kuppel'n]]* (1999)
### Andre deltagelser
* D.D.E.: *[[Rai 2 (album)|Rai 2]]* (1994)
* Horny Haugums: *[[Fransk åpning (album)|Fransk åpning]]* (1996)
* D.D.E.: *[[No e D.D.E. jul igjen]]* (1999)
* D.D.E.: *[[Vi ska fæst &ndash; aill' mot aill]]* (2001)
* D.D.E.: *[[Her bli det liv! De beste 1992&ndash;2002]]* (2002)
* Åge Aleksandersen: *[[Linedans (album)|Linedans]]* (2002)
* Lyden av lørdag: *[[Lyden av lørdag (album)|Lyden av lørdag]]* (2007)
* Chand Torsvik: *[[Kongeriket Norge (album)|Kongeriket Norge]]* (2008)
* Melodi Grand Prix 2009: *[[Melodi Grand Prix 2009 (album)|Melodi Grand Prix 2009]]* (2009)
* Chand Torsvik: *[[Kongeriket Norge (2010)|Kongeriket Norge]]* (2010)
* 7800: *[[Søttiåttenullnull]]* (2013)
* Rebella Hex: *[[Kongsdatteren (album)|Kongsdatteren]]* (2016)
* Tor Arnes Orkester (live opptreden) (2019)

## TV-program
* Lyden av lørdag (2007 deltager)
* God morgen, Norge! (2008 gjesteartist)
* MGP 2009 (2009 deltager)

## Eksterne lenker
* 
*
Bittergrønn

**Bittergrønn** (*Chimaphila umbellata*) er en flerårig plante i bittergrønnslekta (*Chimaphila*) innenfor lyngfamilien. Den ble tidliger regnet til vintergrønnfamilien. Planten er egentlig en dvergbusk, og bladene er vintergrønne. Bladformen er tannet spatelformet og dypt mørkegrønne, og de sitter skruestilt i kranser. Planten er inntil 25 cm høy. Kronbladene er hvite eller blekrosa, med korgblad som er først rød-lilla og deretter grønne. Blomstene sitter på høye, tynne blomsterstengler. Om høsten blir de nøtte-aktige, mørkebrune frukter.

Arten er sirkumboreal med utbredelse i Eurasia og Nord-Amerika. I USA og Canada vokser en noe større rase av inntil 25 cm høyde og med større blad. Bittergrønn er sjelden i Norge, og fredet hos oss. Den vokser i Sande, Hurum og noen andre steder rundt Oslofjorden. 

Ofte finner vi arten under eller mellom grantrær.

## Referanser




## Eksterne lenker
*
Marianne Berger

**Marianne Berger** (født 20. mars 1990) er en norsk skytter. Hun ble kåret til skytterprinsesse på Landsskytterstevnet i Evje 2009. Hun er tidligere verdensmester i ungdomsklassen i svartkruttskyting. I tillegg til verdensmestertittelen er hun også mange ganger norsk mester og nordisk mester. Hun er tidligere elev ved Norges Toppidrettsgymnas Kongsvinger, der hun ble trent av Øyvind Sirevaag. Til tross for at hun fortsatt er junior, har hun vist gode resultater i seniorklassen. Marianne har i 2009 en 5.-plass fra EM i halvmatch og en 6.-plass i EM i luftvåpen.

## Referanser
Tatan gasskraftverk

**Tatan gasskraftverk** er et varmekraftverk i byen Taoyuan på nordvestkysten av Taiwan. Det har en installert produksjonskapasitet på 4&nbsp;200 MW fordelt på blokker á 700-720 MW hver. Brenselkilden er naturgass. 

Anlegget ***Tatan 1*** stod ferdig i 2006 og var på 1&nbsp;400 MW. Denne enheten kan i tillegg til LNG også fyres på fyringsolje.

## Referanser


## Eksterne lenker
* IndustCards – «CCGT Power Plants in Taiwan».
Live at Budokan (Ozzy Osbourne-album)

***Live at Budokan*** er et heavy metal-konsertalbum og DVD fra Ozzy Osbourne.

Albumet ble innspilt 15. februar 2002 i Nippon Budokan konserthall i Tokyo, Japan.

## Sporliste
;CD
# «I Don't Know» (Ozzy Osbourne, Randy Rhoads, Bob Daisley) – 5:51
# «That I Never Had» (Osbourne, Joe Holmes, Robert Trujillo, Marti Frederiksen) – 4:12
# «Believer» (Osbourne, Rhoads, Daisley, Lee Kerslake) – 4:56
# «Junkie» (Osbourne, Holmes, Trujillo, Frederiksen) – 4:16
# «Mr. Crowley» (Osbourne, Rhoads, Daisley) – 6:44
# «Gets Me Through» (Osbourne, Tim Palmer) – 4:15
# «No More Tears» (Osbourne, Zakk Wylde, Mike Inez, Randy Castillo, John Purdell) – 7:13
# «I Don't Want to Change the World» (Osbourne, Wylde, Castillo, Lemmy) – 4:14
# «Road to Nowhere» (Osbourne, Wylde, Castillo) – 5:52
# «Crazy Train» (Osbourne, Rhoads, Daisley) – 5:56
# «Mama, I'm Coming Home» (Osbourne, Wylde, Lemmy) – 4:37
# «Bark at the Moon» (Osbourne) – 4:29
# «Paranoid» (Osbourne, Tony Iommi, Geezer Butler, Bill Ward) – 3:49

;DVD
# «I Don't Know»
# «That I Never Had»
# «Believer»
# «Junkie»
# «Mr. Crowley»
# «Gets Me Through»
# «Suicide Solution»
# «No More Tears»
# «I Don't Want to Change the World»
# «Road to Nowhere»
# «Crazy Train»
# «Mama, I'm Coming Home»
# «Bark at the Moon»
# «Paranoid»

## Personell
* Ozzy Osbourne – vokal
* Zakk Wylde – Gitar
* Robert Trujillo – Bassgitar
* Mike Bordin – Trommer
* John Sinclair – Keyboard

## Eksterne lenker
*
St. Josef sykehus

**St. Josef sykehus** er et tidligere, historisk sykehus i Kristiansand. Det ble innviet i 1895 som katolsk sykehus drevet av St. Josef-søstrene i Kristiansand, som hadde tilhold i et nonnekloster i Møllevannsveien. 

Vest-Agder fylke tok over sykehuset i 1967 og drev byens fødestue der frem til 1990. Legevakten holdt også til der i denne perioden. I 1990 ble sykehuset omgjort til sykehjem.

Etter flytting av majoriteten av beboerne til annet sykehjem i kommunen ble sykehjemmet nedlagt. Sommeren 2013 ble bygget kjøpt av HSH Entreprenør AS og omgjort til leilighetsbygg med 53 boenheter. 

## Referanser
Kontrollgruppe

En **kontrollgruppe** er en gruppe deltakere i et vitenskapelig forsøk som fungerer som **kontroll** av hovedgruppen – det vil si at gruppen brukes som referanse til sammenligning med hovedgruppen som mottar en behandling, eller en annen faktor som man ønsker å studere virkningen av. Ved å sammenligne hovedgruppen med en kontrollgruppe kan forskere anslå hvorvidt en faktor bidrar til en utvikling, og eventuelt avvise at den har noen betydelig virkning dersom tilstanden til kontrollgruppen, som ikke blir utsatt for faktoren, utvikler seg tilstrekkelig likt hovedgruppen. Sammen med blinding kan også kontrollering hindre bias i å påvirke resultatene.

En **kontroll** i vitenskapelige forsøk er ikke nødvendigvis et menneske, det kan også være andre forsøksobjekt, som laboratoriemus eller en løsning i et reagensglass.
Hsinta kraftverk

**Hsinta  kraftverk** er et varmekraftverk i byen Kaohsiung i Taiwan. Det har en installert produksjonskapasitet på 2&nbsp;210 MW fordelt på 5 like store blokker. Brenselkilden er naturgass i form av LNG, samt fyringsolje (1 blokk). Anlegget stod ferdig utbygd i 1999.

Anlegget står i havneområdet like ved siden av et 2&nbsp;100 MW kullkraftverk.

## Referanser


## Eksterne lenker
* IndustCards – «CCGT Power Plants in Taiwan».
Tunghsiao kraftverk

**Tunghsiao kraftverk** er et varmekraftverk i Miaoli i Taiwan. Det har en installert produksjonskapasitet på 1&nbsp;894 MW fordelt på seks blokker á 300-320 MW hver. I tillegg kommer enhet nr 6 slik at totaleffekten i komplekset er 2&nbsp;214 MW. Brenselkilden er naturgass i form av LNG, og fyringsolje. 

Det nyeste anlegget, ***Tunghsiao-6***, er på 320 MW og ble ferdigstilt i 2000. Det fyres på LNG. Det har teknologi fra Alstom.

## Se også
*Liste over verdens største olje- og gasskraftverk

## Referanser


## Eksterne lenker
* Referanseliste  – Innospin AG, Tyskland (på tysk)..
* IndustCards – «CCGT Power Plants in Taiwan».
Sun Ba kraftverk

**Sun Ba kraftverk** er et varmekraftverk i Tainan langt sør i Taiwan. Det har en installert produksjonskapasitet på 980 MW fordelt på to blokker á 490 MW hver. Brenselkilden er naturgass i form av LNG.

Anlegget stod ferdig i 2004, og har teknologi fra Toshiba.

## Eksterne lenker
* IndustCards – «CCGT Power Plants in Taiwan».
Star Buck kraftverk

**Star Buck kraftverk** er et varmekraftverk i Changhua-fylket på vestkysten av Taiwan. Det har en installert produksjonskapasitet på 490 MW fordelt én blokk.

Anlegget ble ferdigstilt i år 2009. Det fyres på LNG og har teknologi fra Toshiba.

## Eksterne lenker
* IndustCards – «CCGT Power Plants in Taiwan».
Hsin Tao gasskraftverk

**Hsin Tao gasskraftverk** er et varmekraftverk i Hsinchu i Taiwan. Det har en installert produksjonskapasitet på 600 MW fordelt på én blokk.

Anlegget ble ferdigstilt i år 2002. Det fyres på naturgass og har teknologi fra General Electric.

## Eksterne lenker
* IndustCards – «CCGT Power Plants in Taiwan».
Hsiehho oljekraftverk

**Hsiehho oljekraftverk** er et varmekraftverk i Hsiehho-området i det nordlige Taiwan. Det har en installert produksjonskapasitet på 2&nbsp;000 MW fordelt på fire blokker á 500 MW hver.  

Anlegget ble påbegynt i 1975 og ble ferdigstilt i år 1985. Det fyres på fyringsolje og har teknologi fra Siemens.

## Referanser


## Eksterne lenker
* IndustCards – «Gas- and Oil-fired Plants in China, South Korea & Taiwan».
Motstandspionérene, Arendalsgruppens vekst og fall

***Motstandspionérene, Arendalsgruppens vekst og fall*** er en bok fra 1999 skrevet av journalist og lokalhistoriker Kristen Taraldsen.

Boken er utgitt av Friluftsforlaget i 1999, og omhandler Arendalsgruppen, Norges første organiserte motstandsgruppe under andre verdenskrig. Arendalsgruppen ble etablert allerede 13. april 1940, med formål å hjelpe de kjempende styrkene i Setesdal. Aktiviteten var kortvarig, omtrent fire måneder. Gruppen hadde på denne tiden fått sendt en båt til England med etterretningsmateriale, utgitt seks flyveblad, og anskaffet flere radiosendere.

Boken er basert på tiltalebeslutningen som okkupasjonsmakten fattet vedrørende de 32&nbsp;personene som ble ført til Tyskland for å bli stilt for den tyske militære domstolen Reichskriegsgericht (rikskrigsretten) 1. senat i Berlin. Fem av de ledende personene i gruppen ble dømt til døden. Tiltalebeslutningene klarte forfatteren å oppspore i Praha.

## Omslagsbildet
På forsiden av omslaget til boken er det et bilde av Wilhelm Tvedt-Gundersen, organisator i Arendalsgruppen og senere Milorg-leder i byen.

## Referanser


## Eksterne lenker
Tom Sherak

**Tom Sherak** er president for Academy of Motion Picture Arts and Sciences i 2009-2010 perioden.

## Karriere
Sherak begynte å jobbe med filmdistribusjon i Paramount Pictures i 1970. Etter å ha jobbet som visepresident og sjefsinnkjøper i General Cinema, begynte han i Twentieth Century Fox, der han jobbet seg opp gjennom roller innen distribusjon og markedsføring til å bli sjef for innenlands distribusjon for selskapet i 1990. 

Sherak var med på danne Revolution Studios, som produserte rundt 30 filmer i de syv årene de var operative, inklusive *[[Black Hawk Down]]*, *[[xxx]]* og *[[Hellboy]]*.

Sherak jobber i dag som filmkonsulent for bl.a. Marvel Studios, og innehar en rekke styreverv i forbindels med filmindustrien.

## Referanser


## Eksterne lenker
* 
* UCLA: Tom Sheraks biografi
Beleiringen av Sidon

**Beleiringen av Sidon** var en hendelse som var et etterspill til det Første korstog. Kystbyen Sidon ble tatt av styrker ledet av Balduin I av Jerusalem og Sigurd I Jorsalfare, med hjelp fra Ordelafo Faliero, dogen av Venezia.

## Bakgrunn
Sommeren 1110 ankret en norsk flåte på 60 skip, ledet av kong Sigurd I Jorsalfare, opp i Acre hvor de ble mottatt av kong Balduin I av Jerusalem. Sigurd og Balduin red sammen til Jordanelven, hvorpå Balduin ba Sigurd om hjelp til å ta muslimskkontrollerte havner langs kysten. Sigurd svarte at «de hadde kommet for å hengi seg til Kristi tjeneste», og hjalp Balduin med å ta Sidon, som hadde blitt forskanset av Fatimid-kalifatet i 1098.

## Beleiringen
Balduins armé beleiret byen fra land, mens nordmennene kom sjøveien. En skipsflåte var nødvendig for å forhindre at Sidon skulle motta assistanse fra den egyptiske flåten i Tyr. Det var først da en venetiansk flåte kom at de klarte å slå tilbake egypterne. Byen falt på 47 dager.

## Etterspill
På ordre fra Balduin og patriarken av Jerusalem, Gibelin av Arles, ble splinter fra det hellige kors gitt til Sigurd.

Herredømmet Sidon ble opprettet og gitt til Eustace I Grenier.

## Referanser




## Litteratur
* France, John: The Crusades and the expansion of Catholic Christendom, 1000-1714
* Jacques, Tony: Battles and sieges
* Phillips, Jonathan: The Second Crusade
* Sidney, Donald og ʻIzz al-Dīn Ibn al-Athīr: The chronicle of Ibn al-Athīr for the crusading period from al-Kāmil fīʼl-taʼrīkh
* Sturlason, Snorre: Heimskringla, *Snorres kongesagaer*
Mikhail Devjatjarov jr.

**Mikhail Mikhajlovitsj Devjatjarov** (russisk: Михаил Михайлович Девятьяров; født 11. november 1985) er en russisk langrennsløper. Han er sønn av den tidligere langrennsløperen Mikhail Devjatjarov.

Han debuterte i verdenscupen i langrenn 25. oktober 2003, og han har en individuell verdenscup-seier i klassisk sprint fra Stockholm 21. mars 2007. Han ble russisk mester på sprint i 2007.

Devjatiarov representerte Russland under Vinter-OL 2010, der han kom på 8.-plass på sprinten.

### Sammenlagtresultater i verdenscupen i langrenn

## Eksterne lenker
*
Algo Kärp

**Algo Kärp** (født 13. april 1985) er en estisk langrennsløper.

Han debuterte i verdenscupen i langrenn 7. januar 2006, og hans beste individuelle verdenscup-plassering er en 16.-plass i 50 km klassisk fra Holmenkollen i 2014.

Kärp representerte Estland under Vinter-OL 2010 og 2014.

## Doping
Kärp innrømmet i mars 2019 bloddoping.

## Referanser


## Eksterne lenker
*
Benjamin Koons

**Koons Benjamin** (født 30. juli 1985) er en newzealandsk langrennsløper.

Han debuterte i verdenscupen i langrenn 10. desember 2005, og hans beste individuelle verdenscup-plassering er en 60.-plass i 30 km dobbel jaktstart fra 2005.

Koons representerte New Zealand under Vinter-OL 2010. Under VM i Oslo 2011 ble han nr 68 på 15 km. klassisk.

## Eksterne lenker
*